*megkérdezték tőlük: „Ez a fiatok, és valóban vakon született? Ha igen, akkor hogyan lehetséges, hogy most lát?”*  (Jn 9,19)

Az első kérdésre könnyű és egyszerű a válasz. Egy szülő megismeri gyermekét, főleg az édesanya. De ebben az esetben ott csoda is. Az a csoda, amire nincs ésszerű magyarázat. Nem volt ilyen esetre példa eddig. De a valóság: vakon született és most lát.

Ez az a helyzet, amelyben csak a hit a „használható” eszköz. Megmagyarázni nem tudom. Lehet, hogy akarnám, de kevés az információ, az érv. Isten azonban nagyon jól mozog ebben a területben. A Teremtő nem lepődik meg a teremtésen, más szóval azon, hogy mindaz, amit elképzelt meg is valósult. Benne élő a hit is. Ezzel az élő, Benne lévő hittel ajándékoz meg minden keresőt. Ebben a hitben mozogva a csoda átköltözik a természetesnek nevezett oldalra. Éld át! *Vadon Gyula*